Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 496/12/8811	Trebišov, 27.1.2015
EEČ : 2-69-24-2015

U Z N E S E N I E

Trestná vec:	obvinená XXXXX 
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako zákonný rodič mal. XXXXX, nar. XXXXX, ktorá je žiačkou ZŠ s vyučovacím jazykom maďarským v XXXXX, v školskom roku 2011/2012 v období od 01.09.2011 do 30.06.2012 jej umožnila z nedbanlivosti v mieste trvalého bydliska ako aj inde viesť záhaľčivý život tým, že zanedbala starostlivosť o jej povinnú školskú dochádzku, v dôsledku čoho maloletá za predmetné obdobie vymeškala a mala 600 neospravedlnených vyučovacích hodín.

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Uznesením vyšetrovateľa OR PZ, OKP, OEK Trebišov sp. zn. ORP-391/OEK-TV-2012 zo dňa 08.08.2012 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b/, ods. 3 písm. a/ Tr. zák., ktorého sa mala dopustiť tak, že ako zákonný rodič mal. XXXXX., nar. XXXXX, ktorá je žiačkou ZŠ s vyučovacím jazykom maďarským v XXXXX, v školskom roku 2011/2012 v období od 01.09.2011 do 30.06.2012 jej umožnila z nedbanlivosti v mieste trvalého bydliska ako aj inde viesť záhaľčivý život tým, že zanedbala starostlivosť o jej povinnú školskú dochádzku, v dôsledku čoho maloletá za predmetné obdobie vymeškala a mala 600 neospravedlnených vyučovacích hodín.
  
Uznesením prokurátora Okresnej prokuratúry v Trebišove  sp. zn. 1 Pv 496/12/8811 zo dňa 12.10.2012 bolo tr. stíhanie obvinenej podmienečne zastavené a bola jej stanovená skúšobná doba v trvaní do 13.11.2014. Uznesením prokurátora Okresnej prokuratúry v Trebišove sp. zn. 1 Pv 496/12/8811-28 z 15.12.2014 bolo pokračované v tr. stíhaní obvinenej, pretože sa obvinená v skúšobnej dobe neosvedčila. 
	V rámci zisťovania charakteristiky na obvinenú bolo zistené, že obvinená dňa 22.09.2014 zomrela, o čom svedčí úmrtný list matriky Mesta XXXXX zo dňa XXXXX, vedený pod por. č. 169.

	Podľa § 215 ods. 1 písm. d/ s poukazom  na § 9 ods. 1 písm. d/  Tr. por. prokurátor zastaví trestné stíhanie, ak je neprípustné. 

	Vzhľadom na vyššie uvedené skutočnosti bolo preto potrebné rozhodnúť tak, ako je to uvedené vo výroku tohto uznesenia a trestné stíhanie proti obv. XXXXX zastaviť. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Pavel Kica
prokurátor